তিনি আরও বলেন, ‘আমরা বিজিএমইএর সঙ্গে বৈঠক করেছি যাতে তারা গার্মেন্ট ফ্যাক্টরিগুলো এক সঙ্গে ছুটি না দেয়। পৃথক পৃথক সময়ে ছুটি দিলে আমাদের পরিবহনের ওপর এক সঙ্গে চাপ পড়বে না। গৃহীত সিদ্ধান্তগুলো সঠিকভাবে বাস্তবায়নের জন্য মালিক, শ্রমিকসহ সবাইকে নিয়ে ক্যাম্পিংও করছি। টোলপ্লাজাগুলোতে যাতে ভাঙতি টাকার জন্য কোনও ধরণের সমস্যা সৃষ্টি না হয় সে জন্য পরিবহন চালকদের সম পরিমাণ টাকা আগ থেকেই রেডি রাখতে নির্দেশ দেওয়া হয়েছে।’